

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/17-01/11**

**URBROJ: 2123-05-01-17-1**

**U Šandrovcu, 5.06.2017.**

**Z A P I S N I K**

**sa 1. konstituirajuće sjednice Općinskog vijeća općine Šandrovac**

**održane dana 5. lipnja 2017.g. sa početkom u 19,00 sati u prostoriji vijećnice**

**općine Šandrovac, Bjelovarska 6, Šandrovac**

**Prisutni:** Halapa Nikola, Husnjak Damir, Ormanović Ranko, Solar Biljana, Žager Stjepan,

Franjo Ćuk, Danijel Bedeković, Marica Petreković, Sven Perec, Igor Škudar i Slaven Kurtak

**Ostali prisutni**: Mirko Antolić, predsjedavajući - ispred Ureda državne uprave u Bjelovarsko­-bilogorskoj županiji, Ivana Legin, dipl.iur. iz Ureda državne uprave u Bjelovarsko­-bilogorskoj županiji, pročelnica Jedinstvenog upravnog odjela Općine Šandrovac, dipl.iur. Ivana Fočić, Dajana Perhot, referent za računovodstvo i financije Jedinstvenog upravnog odjela Općine Šandrovac, općinski načelnik Općine Šandrovac Josip Dekalić i zamjenik općinskog načelnika Općine Šandrovac Željko Đipalo.

**Zapisničar:** Ivana Fočić, dipl.iur.

Izvodi se himna Republike Hrvatske "Lijepa naša domovino".

Minutom šutnje odana je počast svim poginulim hrvatskim braniteljima.

Predsjedavajući je pozdravio sve prisutne, utvrdio da su na sjednici prisutni svi vijećnici te da je kvorum utvrđen.

Predsjedavajući je predložio sljedeći:

**DNEVNI RED 1. KONSTITUIRAJUĆE SJEDNICE**

**OPĆINSKOG VIJEĆA OPĆINE ŠANDROVAC**

* Utvrđivanje kvoruma,

1. Izbor Mandatnog povjerenstva Općine Šandrovac,
2. Izvješće Mandatnog povjerenstva Općine Šandrovac i verifikacija mandata članova Općinskog vijeća Općine Šandrovac,

* utvrđivanje člana općinskog vijeća koji će predsjedavati sjednicom do izbora predsjednika,
* svečana prisega članova općinskog vijeća,

1. Izbor Povjerenstva za izbor i imenovanja Općine Šandrovac,
2. Izbor predsjednika i potpredsjednika općinskog vijeća Općine Šandrovac

G. Antolić je dao Dnevni red na nadopunu i usvajanje. Kako nije bilo prijedloga za nadopunu, Dnevni red je jednoglasno usvojen.

**Točka 1.**

Pod ovom točkom dnevnog reda Mirko Antolić, predsjedavajući - ispred Ureda državne uprave u Bjelovarsko­-bilogorskoj županiji za članove Mandatnog povjerenstva predložio je:

-RANKO ORMANOVIĆ, predsjednik

-NIKOLA HALAPA, član

-MARICA PETREKOVIĆ, član

Predloženi Ranko Ormanović, Nikola Halapa i Marica Petreković jednoglasno su prihvaćeni od strane vijećnika.

**Točka 2.**

Ranko Ormanović kao predsjednik Mandatnog povjerenstva Općine Šandrovac podnio je na temelju članka 3. Poslovnika Općinskog vijeća Općine Šandrovac ("Općinski glasnik Općine Šandrovac“ br. 32 od 19.03.2013. godine) nakon provedenih lokalnih izbora za izbor Općinskog načelnika i Zamjenika općinskog načelnika Općine Šandrovac i članove Općinskog vijeća Općine Šandrovac, održanih 21. svibnja 2017.godine, Izvještaj o provedenim lokalnim izborima 2017. godine.

Od ukupno **1.344** birača upisanih u popis birača, glasovalo je **708** birača, odnosno **52,68**%, od čega je prema glasačkim listićima glasovalo **708** birača, odnosno **52,68**%. Važećih listića bilo je **695**, odnosno **98,16**%. Nevažećih je bilo **13** listića, odnosno **1,84**%.

Pojedine kandidacijske liste za izbor članova Općinskog vijeća Općine Šandrovac na provedenim lokalnim izborima dobile su sljedeći broj glasova:

|  |  |  |  |  |  |
| --- | --- | --- | --- | --- | --- |
| 1. | |  |  |  |  | | --- | --- | --- | --- | | HRVATSKA SELJAČKA STRANKA - HSS | 307 | glasova | 44,17% | |

Nositelj liste: JOSIP DEKALIĆ

|  |  |  |  |  |  |
| --- | --- | --- | --- | --- | --- |
| 2. | |  |  |  |  | | --- | --- | --- | --- | | HRVATSKA DEMOKRATSKA ZAJEDNICA - HDZ | 200 | glasova | 28,77% | |

Nositelj liste: DANIJEL BEDEKOVIĆ

|  |  |  |  |  |  |
| --- | --- | --- | --- | --- | --- |
| 3. | |  |  |  |  | | --- | --- | --- | --- | | HRVATSKA SOCIJALNO - LIBERALNA STRANKA - HSLS | 130 | glasova | 18,70% | |

Nositelj liste: SVEN PEREC, univ. bacc. ing. comp.

|  |  |  |  |  |  |
| --- | --- | --- | --- | --- | --- |
| 4. | |  |  |  |  | | --- | --- | --- | --- | | SOCIJALDEMOKRATSKA PARTIJA HRVATSKE - SDP | 58 | glasova | 8,34% | |

Nositelj liste: RANKO ORMANOVIĆ

Pojedine kandidacijske liste dobile su sljedeći broj mjesta u Općinskom vijeću Općine Šandrovac:

|  |  |
| --- | --- |
| **1.** | **HRVATSKA SELJAČKA STRANKA - HSS** |

dobila je **5** mjesta te su s te liste izabrani:

|  |  |
| --- | --- |
| 1. | JOSIP DEKALIĆ |
| 2. | DAMIR HUSNJAK |
| 3. | BILJANA SOLAR |
| 4. | STJEPAN ŽAGER |
| 5. | MARICA PETREKOVIĆ |

|  |  |
| --- | --- |
| **2.** | **HRVATSKA DEMOKRATSKA ZAJEDNICA - HDZ** |

dobila je **3** mjesta te su s te liste izabrani:

|  |  |
| --- | --- |
| 1. | DANIJEL BEDEKOVIĆ |
| 2. | FRANJO ĆUK |
| 3. | NIKOLA HALAPA |

|  |  |
| --- | --- |
| **3.** | **HRVATSKA SOCIJALNO - LIBERALNA STRANKA - HSLS** |

dobila je **2** mjesta te su s te liste izabrani:

|  |  |
| --- | --- |
| 1. | SVEN PEREC, univ. bacc. ing. comp. |
| 2. | SLAVEN KURTAK |

|  |  |
| --- | --- |
| **4.** | **SOCIJALDEMOKRATSKA PARTIJA HRVATSKE - SDP** |

dobila je **1** mjesto te je s te liste izabran:

|  |  |
| --- | --- |
| 1. | RANKO ORMANOVIĆ |

Na temelju članka 107. stavka 1. u svezi članka 103. stavka 1. Zakona o lokalnim izborima (»Narodne novine« broj 144/12) i članka 20. Ustavnog zakona o pravima nacionalnih manjina ("Narodne novine", broj 155/02, 47/10, 80/10 i 93/11), utvrđeno je da je na provedenim izborima u Općinskom vijeću Općine Šandrovac osigurana odgovarajuća zastupljenost pripadnika srpske nacionalne manjine.

Na izborima provedenim 21. svibnja 2017. godine na dužnost općinskog načelnika Općine Šandrovac izabran je Josip Dekalić, a na dužnost zamjenika općinskog načelnika Općine Šandrovac izabran je Željko Đipalo.

Dana 26. svibnja 2017. godine Josip Dekalić počinje obnašati dužnost općinskog načelnika Općine Šandrovac, a Željko Đipalo počinje obnašati dužnost zamjenika općinskog načelnika Općine Šandrovac, temeljem članka 91. stavak 1. Zakona o lokalnim izborima u kojem se navodi da isti stupaju na dužnost prvog radnog dana koji slijedi danu objave konačnih rezultata izbora. Konačni rezultati izbora objavljeni su u „Bjelovarcu“ dana 25. svibnja 2017. godine.

Na temelju odredbe članka 90. stavka 1. i 2. Zakona o lokalnoj i područnoj (regionalnoj) samoupravi (»Narodne novine« broj 19/13 – pročišćeni tekst) izabrani dužnosnici očitovali su se u zakonskom roku o načinu obavljanja dužnosti, o čemu su dana 26. svibnja 2017. godine dostavili pismenu obavijest Jedinstvenom upravnom odjelu Općine Šandrovac. Josip Dekalić obnašat će dužnost općinskog načelnika Općine Šandrovac profesionalno, a Željko Đipalo obnašat će dužnost zamjenika općinskog načelnika Općine Šandrovac volonterski.

Izabrani općinski načelnik općine Šandrovac Josip Dekalić na temelju odredbe članka 89. stavka 1. i 90. stavka 4. Zakona o lokalnim izborima dana 26. svibnja 2017. godine Jedinstvenom upravnom odjelu Općine Šandrovac dostavio je pisanu obavijest u kojoj navodi da zbog prihvaćanja dužnost općinskog načelnika, stavlja svoj mandat vijećnika u Općinskom vijeću općine Šandrovac u mirovanje. Člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran, a određuje ga politička stranka koja je bila predlagatelj kandidacijske liste (članak 81. stavak 2. Zakona o lokalnim izborima). Stoga, umjesto vijećnika koji je mandat stavio u mirovanje, sa kandidacijske liste Hrvatske seljačke stranke – HSS u Općinsko vijeće Općine Šandrovac ulazi kandidat za vijećnika IGOR ŠKUDAR.

\*\*\*

**Utvrđivanje člana općinskog vijeća koji će predsjedavati sjednicom do izbora predsjednika**

Nakon Izvješća Mandatnog povjerenstva utvrđeno je da Damir Husnjak nastavlja s predsjedavanjem sjednice.

**Svečana prisega članova općinskog vijeća Općine Šandrovac**

Nakon što je utvrđen član općinskog vijeća koji će predsjedavati sjednicom do izbora predsjednika slijedila je prisega članova Općinskog vijeća općine Šandrovac. Sadržaj prisege utvrđen je člankom 3. Poslovnika Općinskog vijeća općine Šandrovac i glasi: Prisežem svojom čašću da ću dužnost vijećnika u Općinskom vijeću Općine Šandrovac obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Općine Šandrovac, te da ću se zauzimati za svekoliki napredak Republike Hrvatske i Općine Šandrovac

Svi prisutni vijećnici su prisegnuli i potpisali prisegu.

Nakon prisega članova Općinskog vijeća općine Šandrovac, slijedila je prisega općinskog načelnika Josipa Dekalića i zamjenika načelnika Općine Šandrovac Željka Đipala. Sadržaj prisege utvrđen je člankom 21. Poslovnika Općinskog vijeća općine Šandrovac i glasi: Prisežem svojom čašću da ću dužnost načelnika/ zamjenika načelnika Općine Šandrovac obavljati savjesno i odgovorno, i da ću se u svom radu držati Ustava Republike Hrvatske, zakona i Statuta Općine Šandrovac, te da ću se zauzimati za svekoliki napredak Republike Hrvatske i Općine Šandrovac

Imenovani su prisegnuli i potpisali prisegu.

**Točka 3.**

Predsjedavajući Damir Husnjak iznio je prijedloge za izbor Povjerenstva za izbor i imenovanje. U Povjerenstvo za izbor i imenovanje predlažu se imenovati:

-DANIJEL BEDEKOVIĆ, predsjednik

-STJEPAN ŽAGER, član

-SVEN PEREC, član

Prijedlozi su jednoglasno usvojeni od strane prisutnih.

**Točka 4.**

Pod ovom točkom predsjednik Povjerenstva za izbor i imenovanje je iznio prijedloge za predsjednika i potpredsjednika Općinskog vijeća općine Šandrovac.

Sporazumna koalicija stranaka HDZ, SDP i HSLS za predsjednika općinskog vijeća Općine Šandrovac predložila je Ranka Ormanovića, a za potpredsjednika općinskog vijeća Općine Šandrovac predložila je Danijela Bedekovića.

HSS za predsjednika općinskog vijeća Općine Šandrovac predložila je Damira Husnjaka, a za potpredsjednika općinskog vijeća Općine Šandrovac predložila je Maricu Petreković.

Kandidati su utvrđeni te jednoglasno prihvaćeni od strane prisutnih.

Zatim je provedeno javno glasovanje. Nakon završenog javnog glasovanja Povjerenstvo za izbor i imenovanje utvrdilo je slijedeće:

Ranko Ormanović (za predsjednika općinskog vijeća) - 6 glasova ZA, 5 PROTIV i 0 suzdržan.

Danijel Bedeković (za potpredsjednika općinskog vijeća) – - 6 glasova ZA, 5 PROTIV i 0 suzdržan.

Tako je za predsjednika općinskog vijeća izabran i imenovan Ranko Ormanović, a za potpredsjednika je imenovan Danijel Bedeković.

Izborom predsjednika na sjednici, sukladno zakonu, konstituirano je Općinsko vijeće Općine Šandrovac.

Nakon što je Općinsko vijeće konstituirano, izvodi se himna Republike Hrvatske "Lijepa naša domovino".

Kako više nije bilo pitanja i prijedloga za raspravu u 20,35 sati zaključena je 1. konstituirajuća sjednica Općinskog vijeća Općine Šandrovac.

Zapisnik sastavila:

Ivana Fočić, dipl.iur.

Predstavnik Ureda državne uprave

u Bjelovarsko-bilogorskoj županiji

Mirko Antolić

Općinsko vijeće općine Šandrovac

Predsjednik Ranko Ormanović